Truls à la Hellstrøm

Truls à la Hellstrøm er en norsk matrelatert underholdning- og reiseprogram som gikk på TV 2 fra 2017 til 2021. I denne serien reiste kokk Eyvind Hellstrøm og komiker Truls Svendsen rundt til ulike steder i verden hvor Hellstrøm prøvde å lære Svendsen å lage mat mens Svendsen tok Hellstrøm med på ulike aktiviteter.

Første sesong hadde 800 000 seere i snitt per episode medregnet repriser og strømming via TV 2 Sumo. 9. oktober 2019 var det premiere på sesong 3, første episode ble sett av 375 000 seere. Det er helt på høyde med fjorårets premiere, som trakk 386 000 seere.

Serien vant prisen for beste underholdningsprogram under både Gullruten 2018 og Gullruten 2019 og var i tillegg nominert i klassen årets nyskapning i 2018.

Under navnet The Chef and the Comedian er TV-formatet for serien er blitt videresolgt til produksjonsselskaper i flere land, per. desember 2017 til Italia, Spania, Finland, Belgia, Sverige og Danmark.

Referanser

Eksterne lenker 
 

Norske underholdningsprogrammer på TV
TV-produksjoner på norsk TV 2
Gullruten for beste TV-program
Norske reiseprogrammer på TV
Norske matprogrammer på TV
Norske TV-serier fra 2010-årene
Norske TV-serier fra 2020-årene